OpenLLM-France/wikimedia huggingface dataset:
# Burchard (Nebraska)

Burchard Nebraskako herri bat da. Pawnee konderrian kokatua dago. 2010ean 82 biztanle zituen, 0,41 kilometro koadrotan banatuta.

## Ikus, gainera

* Pawnee konderria

## Kanpo estekak

* Datuak: Q649943
# Burbuila (argipena)

Burbuila hitzak esanahi zenbait ditu:
* burbuila, fenomeno fisikoa;
* burbuila (ekonomia), ondasun baten hazkunde espekulatzailea:
** higiezinen burbuila, ondasun higiezinen prezioen igoera espekulatzailea.
# Burbuila Lokala

Burbuila Lokala Esne Bideko Orion besoko izararteko eremuan dagoen barrunbe bat da. Gutxienez 300 argi urteko diametroa du, eta bere hidrogeno neutro dentsitatea gure galaxiako izararteko eremuan bataz beste dagoen 0,5 atomo zm$^3$ren hamarrena da. Burbuila Lokaleko gas bero eta hedatuak x izpiak igortzen ditu.
Gure eguzki sistema Burbuila Lokaletik bidaiatzen aritu da azkeneko 3 milioi urtetan zehar. Gaur egun Izarrarteko Hodei Lokalean dago, Burbuilaren barneko material dentsoagoko eskualde bat, Burbuila Lokalak eta gertuko beste burbuila bat den Loop I Burbuilak topo egin zuten tokian eratua. Izararteko Laino Lokaleko gasak zentimetro kubikoko 0,1 atomoko dentsitatea du.
Astronomo gehienek Burbuila Lokala duela zenbait ehundaka milaka urte eta zenbait milioika urte arteko epean eratu zela uste dute. Uste denez, gertuko supernoba baten eztandak hautsa eta gasa izararteko eremutik bultzatu zuen, beroa eta dentsitate txikiagokoa den material bat utziz. Supernobaren hondar bezala hautagairik probableena Geminga da, Gemini konstelazioko pultsar bat.
Burbuila Lokala ez da esferikoa, eta estuagoa dirudi plano galaktikoan, arraultza forma edo eliptikoa duelarik. Plano galaktikotik gora eta behera zabalago egiten dela dirudi, eta, beraz, bere forma hondar erloju baten antzekoa izango litzateke.
Burbuila Lokalak euren dentsitatea ere izararteko eremukoa baino txikiagoa den beste burbuila batzuekin muga egiten du. Zehazkiago, Loop I Burbuila Scorpius-Centaurus Elkartean dago, gure eguzkitik 500 argi urteko distantziara. Antares (α Scorpii), burbuila honen barnean dago. Burbuila Lokalarekin muga egiten duten beste burbuila batzuk Loop II Burbuila eta Loop III Burbuila dira.

## Ikus, gainera

* Izarrarteko Hodei Lokala
* Perseus besoa

## Kanpo estekak

* Datuak: Q329182
* Multimedia: Local Bubble / Q329182
# Burcei

Burcei Cagliariko (Sardinia, Italia) udalerria da.

## Kanpo estekak

* Datuak: Q283697
* Multimedia: Burcei / Q283697
# Burmuin-lobulu

Burmuin-lobuluak burmuin-azaleko zatiak dira, burmuina bere eginkizunaren arabera azpibanatzen dutenak. Jarraian garuneko lobulurik garrantzitsuenak aipatzen dira:

## Kanpo estekak

* Datuak: Q2724242
* Multimedia: Brain lobes / Q2724242
# Burn After Reading

Burn After Reading (euskaraz Erre Irakurri Ondoren) 2008ko Joel eta Ethan Coen estatubatuar zinema zuzendari, gidoigile eta ekoizleek zuzendu, idatzi eta ekoiztutako komedia beltzeko filma bat da. George Clooney, Frances McDormand, John Malkovich, Tilda Swinton, Richard Jenkins eta Brad Pitt aktoreek antzeztu zuten.
2008ko abuztuaren 27an Veneziako Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
Ozzie Cox (John Malkovich) bere bizitzako oroitzapenak idaztea erabaki duen CIA agente ohia da, bitartean bere emazteak (Tilda Swinton) Ogasun Saileko langilea den Harry Pfarrerrekin (George Clooney) adarrak jartzen dizkio eta Ozzierengandik dibortziatu nahi du. Emaztea abokatuarengana joan ondoren, hark dibortziatu aurretik Ozziek ordenagailuan dituen banku korronte guztiak ikus ditzala gomendatuko dio, hain zuzen ere, Ozziek bere oroitzapenak idazteko erabiltzen duen ordenagailu berbera. Oroitzapenak CD-ROM batean gordeta gelditu dira, nahigabean Chad (Brad Pitt) eta Linda (Frances McDormand) gimnasioko langileek CD-ROMa topatu eta CIAko informazio konfidentziala delakoan, Ozzieri txantaia eginez trukean sekulako dirutza irabaziko dutela usteko dute.

## Aktoreak

* George Clooney - Harry Pfarrer
* Frances McDormand - Linda Litzke
* John Malkovich - Osbourne Cox
* Tilda Swinton - Katie Cox
* Richard Jenkins - Ted Treffon
* Brad Pitt - Chad Feldheimer
* J. K. Simmons - CIAko buruzagia
* Elizabeth Marvel - Sandra "Sandy" Pfarrer
* David Rasche - Palmer Smith
* Jeffrey DeMunn - Kirurgialari estetikoa
* Kevin Sussman - Surveillance
* Olek Krupa - Krapotkin
* Dermot Mulroney - Coming Up Daisy saioko izarra

## Kanpo estekak

* Burn After Reading filmaren iragarkia ikusgai. Youtube.com (Ingelesez)
* Burn After Reading filmaren IMDBko fitxa ikusgai (Ingelesez)
* Datuak: Q381731
* Multimedia: Burn After Reading / Q381731
# Burmuineko tumore

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Burmuineko tumorea burmuinaren osagaietatik (tumore primarioak) edo organismoaren beste eremu batzuetan dauden tumore-zeluletatik (metastasia) eratorritako zelulen kontrolik gabeko hazkundea da.
Tumoreak onberak edo gaiztoak izan daitezke, haien hazkundearen azkartasunaren arabera eta tratamendu neurokirurgikoaren bidez gaixotzea edo sendatzea lortzen duten kontuan hartuta. Beste ehun batzuetako tumoreak ez bezala, agerpen ongarrien eta gaiztoen arteko bereizketa ez da hain argia, adibidez, lesio onbera batzuek portaera kliniko gaiztoa duten eskualde osoak infiltratu ditzakete. Neoplasia gaiztoek metastasia sortzen dute, eta hori ohiz kanpoko gertakaria da. NSZrako metastasiak, maiztasunaren arabera, biriketatik, bularretik, larruazaletik (melanoma), giltzurrunetik eta traktu gastrointestinaletik datoz, eta burmuin-azalaren eta substantzia zuriaren arteko loturaren artean hazteko joera dute.

## Erreferentziak

* ↑ (Ingelesez) NCI. (2014-4-14). General Information About Adult Brain Tumors. .

## Kanpo estekak

* Datuak: Q233309
# Burna-Buriash II.a

Burna-Buriash II.a Babiloniako kasitar dinastiako errege bat izan zen, K.a. XIV. mendean gobernatu zuena.
Kadashman-Enlil I.aren seme eta oinordekoa, bere aurrekoek Egiptorekin izan zituzten harreman onak jarraitu zituen. Faraoiengandik jasotako urreari esker, Babilonian lehen aldiz, metal hau erabili zen ordaintze modu gisa, zilarra, eztainua eta brontzearekin batera. Bere gutunek, Amenofis III.a, Akenaton eta Tutankamon hartzen dituzte. Gutunetako batean, asiriarrak mendekotzat hartzen ditu, baina ez dago garbi hala ote zen, ala Asiria, oraindik, Mitanniren eraginpean ote zegoen.
"Osotasunaren erregea" titulua hartu zuen, bere aita eta bere aitonak bezala. Muballitat-Sherva printzesa asiriarrarekin ezkondu zen, eta honekin, bere seme eta oinordeko izan zen Kharakardash izan zuen.
* Datuak: Q707687
* Multimedia: Burna-Buriash II / Q707687
# Burnage

Burnage, Ingalaterrako Manchester hirian dagoen auzo bat da, Manchester Handian.
2011n 15.237 iztanle zituen.
* Datuak: Q2736509
* Multimedia: Burnage / Q2736509
# Burmuin-hemisferio

Burmuin-hemisferioa burmuinaren bi erdietako bakoitza da. Hauek garunaren zatirik handiena osatzen dute. Bata bestearen alderantzizkoak dira, baina ez alderantziz simetrikoak. Hemisferioak asimetrikoak dira, norbanakoaren aurpegiaren bi aldeak bezala. Zisura batek hemisferio biak banatzen ditu, duramaterraren eta aurreko garun-arterien tolestura bat daukana. Zisuraren sakonean, gorputz kailukarak bi hemisferioak, erdiko lerroa gurutzatuz eta alde batetik bestera informazioa transmitituz, konektatzen ditu.

## Erreferentziak

* ↑ Euskalterm: [Hiztegi Terminologikoa] [1989]

## Kanpo-estekak

* Datuak: Q551808
* Multimedia: Cerebral hemispheres / Q551808
# Burmuineko odoljario

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Burmuineko odoljarioa burezur barneko odoljarioen mota bat da. Burmuineko trauma batek eragin dezake, edo berez gerta daiteke istripu batean. Odoljarioaz kaltetutako burmuinetako eremuei kalte egiten zaie eta, espazio estrabaskularrean nahikoa odol metatzen bada, burmuin barneko hipertentsioa eragin daiteke; odoljarioaren zenbatekoak buruko isuri akutu horren larritasuna zehazten du. Odoljario intraparenkimal horien heriotza-tasa %40 da.

## Erreferentziak

* ↑ Sanders MJ & McKenna K.. (2001). Mosby’s Paramedic Textbook. (2. argitaraldia).

## Kanpo-estekak

* Datuak: Q1368943
* Multimedia: Intracerebral hemorrhage / Q1368943
# Binacua

Binacua (aragoieraz eta gaztelaniaz: Binacua) Santa Cruz de la Serós udalerriko herria da, Jazetania eskualdean dagoena. 760 metroko altueran, muino batean dago eta bere toponimoa zelta jatorrikoa da.

## Demografia

Biztanleriaren bilakaera :
| 1842 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2023 |
| 43 | 29 | 28 | 29 | 29 | 28 | 28 | 27 | 27 | 27 | 26 | 26 | 31 |

## Erreferentziak

* ↑ (Gaztelaniaz) Benito Moliner, Manuel. Pueblos del Alto Aragón: el origen de sus nombres. Instituto de Estudios Altoaragoneses - Diputación General de Aragón.

## Kanpo estekak

* Datuak: Q8248060
* Multimedia: Binacua / Q8248060
# Binarville

Binarville Frantziako udalerria da, Marne departamenduan dagoena, Ekialde Handia eskualdean. 2013an 110 biztanle zituen.

## Demografia
### Biztanleria

2007an Binarville udalerrian erroldatutako biztanleak 110 ziren. Familiak 44 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 20 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 71 etxebizitza zeuden, 48 familiaren etxebizitza nagusia ziren, 20 bigarren erresidentzia ziren eta 3 hutsik zeuden. Etxebizitza guzti hauek 70etxeak ziren. 48 Etxebizitza nagusi guztiak euren jabeen bizileku ziren;3 etxek bi gela zituzten, 9 etxek hiru zituzten, 16 etxek lau zituzten eta 19 etxek bost zituzten. 39 etxek euren parking plaza propioa zuten azpian. 21 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Binarville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 8 |
| 0 | 85-89 | 0 |
| 0 | 80-84 | 0 |
| 8 | 75-79 | 4 |
| 0 | 70-74 | 0 |
| 0 | 65-69 | 4 |
| 4 | 60-64 | 0 |
| 4 | 55-59 | 4 |
| 0 | 50-54 | 0 |
| 8 | 45-49 | 4 |
| 8 | 40-44 | 4 |
| 0 | 35-39 | 12 |
| 8 | 30-34 | 4 |
| 0 | 25-29 | 0 |
| 0 | 20-24 | 4 |
| 4 | 15-19 | 12 |
| 8 | 10-14 | 12 |
| 4 | 5-9 | 8 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 71 ziren, horien artean 46 aktiboak ziren eta 25 inaktiboak ziren. 46 pertsona aktiboetatik 45 lanean zeuden (29 gizon eta 16 emakume) eta 1 langabezian (1 emakume eta 1 emakume). 25 pertsona inaktiboetatik 13 erretiraturik zeuden, 1 ikasten zegoen eta 11 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 ostalaritza eta jatetxe enpresa zen, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Binarville udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1115946
* Multimedia: Binarville / Q1115946
# Binaced

Binaced Huescako udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q1906763
* Multimedia: Binaced / Q1906763
# Binago

Binago Italiako udalerri bat da. Comoko probintzian kokatuta dago, Lombardia eskualdean. 4.829 biztanle ditu, 7,12 kilometro koadroko azaleran banatuta.

## Mugakideak

Binagok honako udalerri hauekin egiten du muga:
Beregazzo con Figliaro Castelnuovo Bozzente Solbiate con Cagno $^{(en)}$ Vedano Olona Venegono Inferiore Venegono Superiore Malnate

## Kanpo estekak

* Datuak: Q244116
* Multimedia: Binago / Q244116
# Binali Yıldırım

Binali Yıldırım (1955eko abenduaren 20a) Turkiako politikaria da. 2016tik 2018ra bitartean Turkiako 27. eta azken lehen ministroa eta 2018tik 2019ra Batzar Nazional Handiko presidentea.

## Kanpo estekak

* Datuak: Q863496
* Multimedia: Binali Yıldırım / Q863496
# Binasco

Binasco Italiako udalerri bat da. Milango probintzian kokatuta dago, Lombardia eskualdean. 7.079 biztanle ditu, 3,87 kilometro koadroko azaleran banatuta.

## Mugakideak

Binascok honako udalerri hauekin egiten du muga:
Casarile Lacchiarella Rozzano Vernate Zibido San Giacomo Noviglio

## Kanpo estekak

* Datuak: Q43029
* Multimedia: Binasco / Q43029
# Bourg-Saint-Maurice kantonamendua

Bourg-Saint-Maurice kantonamendua Frantziako kantonamendu bat da. Savoia departamenduan dago, Auvernia-Rodano-Alpeak eskualdean. Guztira 17 udalerri ditu eta Bourg-Saint-Maurice da bere hiriburua.

## Kanpo estekak

* Datuak: Q1724564
# Bourg-Saint-Pierre

Bourg-Saint-Pierre Suitzako udalerria da. Valais kantonamenduan dago, Entremont barrutia barrutian. 2014an 196 biztanle zituen 90,2 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70157
* Multimedia: Bourg-Saint-Pierre / Q70157
Etroubles Ollomont Saint-Oyen (Italia) Saint-Rhémy-en-Bosses
# Bourg-de-Sirod

Bourg-de-Sirod Frantziako udalerria da, Jura departamenduan dagoena, Borgoina-Franche-Comté eskualdean. 2013an 98 biztanle zituen.

## Demografia
### Biztanleria

2007an Bourg-de-Sirod udalerrian erroldatutako biztanleak 98 ziren. Familiak 44 ziren, horien artean 8 pertsona bakarrekoak ziren (8 bakarrik bizi ziren gizonak), 20 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 54 etxebizitza zeuden, 40 familiaren etxebizitza nagusia ziren eta 14 bigarren erresidentzia ziren. 53 etxeak ziren eta 1apartamentu bat zen. 40 etxebizitza nagusietatik 34 bere jabearen bizilekua ziren, 4 alokairuan okupaturik zeuden eta 2 doan lagata zeuden; 1ek gela bat zuen, 1ek bi zituen, 1ek hiru zituen, 12 etxek lau zituzten eta 26 etxek bost zituzten. 34 etxek euren parking plaza propioa zuten azpian. 19 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bourg-de-Sirod udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 8 | 80-84 | 0 |
| 0 | 75-79 | 4 |
| 4 | 70-74 | 4 |
| 0 | 65-69 | 0 |
| 0 | 60-64 | 4 |
| 4 | 55-59 | 4 |
| 8 | 50-54 | 4 |
| 0 | 45-49 | 4 |
| 4 | 40-44 | 0 |
| 4 | 35-39 | 4 |
| 4 | 30-34 | 4 |
| 4 | 25-29 | 4 |
| 4 | 20-24 | 0 |
| 0 | 15-19 | 0 |
| 4 | 10-14 | 0 |
| 4 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 61 ziren, horien artean 44 aktiboak ziren eta 17 inaktiboak ziren. 44 pertsona aktiboetatik 43 lanean zeuden (23 gizon eta 20 emakume) eta 1 langabezian (1 emakume eta 1 emakume). 17 pertsona inaktiboetatik 6 erretiraturik zeuden, 7 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 8 komertzioetatik, 3 erauzte enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen eta 2 «beste zerbitzu jarduera batzuk» multzoan sailkatutako enpresak ziren.
2009an norbanakoentzat zegoen zerbitzu bakarra ile apaindegia zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q646744
* Multimedia: Bourg-de-Sirod / Q646744
# Bourg-en-Bresse-2 kantonamendua

Bourg-en-Bresse-2 kantonamendua Frantziako kantonamendu bat da. Ain departamenduan dago, Auvernia-Rodano-Alpeak eskualdean. Guztira 4 udalerri ditu eta Bourg-en-Bresse da bere hiriburua.

## Kanpo estekak

* Datuak: Q976297
# Bourg-de-Péage kantonamendua

Bourg-de-Péage kantonamendua Frantziako kantonamendu bat da. Drôme departamenduan dago, Auvernia-Rodano-Alpeak eskualdean. Guztira 3 udalerri ditu eta Bourg-de-Péage da bere hiriburua.

## Kanpo estekak

* Datuak: Q1724567
# Bourg-des-Comptes

Bourg-des-Comptes (bretainieraz Gwikomm) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q860668
* Multimedia: Bourg-des-Comptes / Q860668
# Bourg-en-Bresse-1 kantonamendua

Bourg-en-Bresse-1 kantonamendua Frantziako kantonamendu bat da. Ain departamenduan dago, Auvernia-Rodano-Alpeak eskualdean. Guztira 2 udalerri ditu eta Bourg-en-Bresse da bere hiriburua.

## Kanpo estekak

* Datuak: Q934216
# Caldwell (Ohio)

Caldwell Ohioko herri bat da. Noble konderrian kokatua dago. 2010ean 1.748 biztanle zituen, 2,30 kilometro koadrotan banatuta.

## Ikus, gainera

* Noble konderria

## Kanpo estekak

* Datuak: Q653835
* Multimedia: Caldwell, Ohio / Q653835
# Caldwell katalogoa

Caldwell Katalogoa Sir Patrick Caldwell-Moorek prestatutako astronomia katalogoa da. Bertan izar-kumulu, nebulosa eta galaxia distiratsuenak biltzen dira. Guztira 109 objektu dira. Katalogoaren helburua astronomia zaleei laguntza bat ematea izan zen. Asmoa Messier sistema osatzea zen.

## Historia

Messier sistema askotan leku interesgarrien zerrenda gisa astronomia zaleek erabilia izan da. Zerrenda horretan zuzenean ikus daitezkeen espazio sakonaren objektuen biltzen ziren baina Caldwell-Moorek errealitate batez konturatu zen: zerrenda horretan zeruko objektu distiratsuen batzuk ez ziren biltzen; adibidez, Hyadeak, Perseoren kumulu bikoitza, (NGC 869 eta NGC 884) eta NGC 253 galaxia.
Caldwell-Moorek, bestetik, Messier sistemak batez ere Ipar hemisferioaren ikuspegia adierazten zuela ikusi zuen. Ipar hemisferioaren objektu asko ez ziren jasotzen: Omega Centauri, Centaurus A, Jewel Box eta 47 Tucanae. Irizpide horiekin 109 objektu zituen zerrenda prestatu zuen (horrela Messier zerrendaren kopurua bera osatzen zuen) eta Sky & Telescope aldizkarian plazaratu zuen, 1995eko abenduan.
Argitaratu zenetik katalogo honek zabalkunde handia ezagutu zuen, bereziki astronomiaren zaleen artean. Dena dela, Caldwellek egindako jatorrizko zerrendak kritika batzuk jaso zituen eta horren ondorioz zuzenketa batzuk egin ziren. Kritikatu zen beste elementua egilearen egozentrismoa izan zen zeren eta izendatzeko bere abizena erabili baitzuen.

## Katalogoaren objektu motak

| Nebulosa ilunak | 1 |
| Galaxiak | 35 |
| Kumulu globularrak | 18 |
| Nebulosak | 9 |
| Izar-kumuluak | 25 |
| Izar kumuluak eta nebulosa multzoak | 6 |
| Nebulosa planetarioak | 13 |
| Supernoba | 2 |
| Guztira | 109 |

## Ikasteko irizpideak

Astronomia ikasteko zaleei lehendabizi Messier sistemarekin hastea aholkatzen zaie. Ondoren, Cadwellena egokia izan daiteke. Azkenean, Herschelen 400ekoa (nolabait NGC sistemaren laburpena). Prozesu hau burutu ondoren zaleak 600 objektu ikusi izango ditu.

## Erreferentziak

* ↑ O'Meara, Stephen James (2002). "The Caldwell Objects". Cambridge University Press. ISBN 0-521-82796-5.
* ↑ Moore, Patrick: "Beyond Messier: The Caldwell Catalog". Sky & Telescope, 38 or.

## Ikus, gainera

* Messier sistema
* NGC sistema

## Kanpo estekak

* (Ingelesez): Caldwel Katalogoal
* Caldwell Katalogoa, webgunea SEDS.
* (Ingelesez):Caldwell Klub.
* (Ingelesez):Caldwell zeruko mapak: irudiak e.a.
* (Ingelesez):Caldwell Katalogoaren zerrenda.
* Datuak: Q857461
* Multimedia: Caldwell objects / Q857461
# Caldwell konderria (Missouri)

Caldwell konderria (ingelesez: Caldwell County) Missouriko konderri bat da, Ameriketako Estatu Batuetan. Hiriburua Kingston da. 2010eko zentsuaren arabera 9.424 biztanle zituen, Caldwell kilometro koadroko azaleran.

## Geografia

Caldwell konderriak 1.112,75 kilometro koadro ditu. Horietatik 8,4 ura dira. Beste 1.104,35 lurra dira. Biztanleria dentsitatea 8,47 da.

## Demografia

2010eko zentsoan bizi ziren 9.424 pertsonetatik 9.178 txuriak edo hispanoak dira. Horietatik hispano edo latino kategorian 143 dira. 39 beltzak edo afroamerikarrak. 33 amerikar natiboak ziren eta 2 Hawaii edo Pazifikoko irletako natiboak. 18 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 151 pertsonek kokatzen zuten.

### Biztanleria piramidea
## Kanpo estekak

* Datuak: Q484505
* Multimedia: Caldwell County, Missouri / Q484505
# Caldwell konderria

Caldwell konderria honako konderrietako baten izena izan daiteke:
* Caldwell konderria (Kentucky)
* Caldwell konderria (Missouri)
* Caldwell konderria (Ipar Carolina)
* Caldwell konderria (Texas)
* Caldwell parrokia (Louisiana)
# Caldwell (Texas)

Caldwell Texasko hiri bat da. Burleson konderrian kokatua dago. 2010ean 4.104 biztanle zituen, 10,10 kilometro koadrotan banatuta.

## Ikus, gainera

* Burleson konderria

## Kanpo estekak

* Datuak: Q982603
* Multimedia: Caldwell, Texas / Q982603
# Caldwell konderria (Texas)

Caldwell konderria (ingelesez: Caldwell County) Texasko konderri bat da, Ameriketako Estatu Batuetan. Hiriburua Lockhart da. 2010eko zentsuaren arabera 38.066 biztanle zituen, Caldwell kilometro koadroko azaleran.

## Geografia

Caldwell konderriak 1.417,14 kilometro koadro ditu. Horietatik 4,93 ura dira. Beste 1.412,21 lurra dira. Biztanleria dentsitatea 26,86 da.

## Demografia

2010eko zentsoan bizi ziren 38.066 pertsonetatik 34.763 txuriak edo hispanoak dira. Horietatik hispano edo latino kategorian 17.922 dira. 2.456 beltzak edo afroamerikarrak. 90 amerikar natiboak ziren eta 8 Hawaii edo Pazifikoko irletako natiboak. 344 asiarrak ziren. Bestelako arraza bat kategorian 54 biztanle daude. Bukatzeko euren burua arraza bat baino gehiagotan 351 pertsonek kokatzen zuten.

### Biztanleria piramidea
## Kanpo estekak

* Datuak: Q26591
* Multimedia: Caldwell County, Texas / Q26591
# Caldwell parrokia (Louisiana)

Caldwell parrokia (ingelesez: Caldwell Parish) Louisianako parrokia bat da, Ameriketako Estatu Batuetan. Hiriburua Columbia da. 2010eko zentsuaren arabera 10.132 biztanle zituen, Caldwell Parish kilometro koadroko azaleran.

## Geografia

Caldwell parrokiak 1.400,48 kilometro koadro ditu. Horietatik 29,28 ura dira. Beste 1.371,2 lurra dira. Biztanleria dentsitatea 7,23 da.

## Demografia

2010eko zentsoan bizi ziren 10.132 pertsonetatik 8.267 txuriak edo hispanoak dira. Horietatik hispano edo latino kategorian 222 dira. 1.735 beltzak edo afroamerikarrak. 19 amerikar natiboak ziren eta 0 Hawaii edo Pazifikoko irletako natiboak. 25 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 84 pertsonek kokatzen zuten.

### Biztanleria piramidea
## Kanpo estekak

* Datuak: Q205715
* Multimedia: Caldwell Parish, Louisiana / Q205715